
I Део   УВОД


Регионални развој има за сходно да равномерни привредни и економски развој региона, као територијално, економски, социјално и саобраћајно заокружених подручја државе буду у функцији укупног економског развоја и остваривања уједначених услова живота и привређивања у оквиру државне заједнице. 

Законом о регионалном развоју се одређују називи региона и уређују се: начин одређивања области које чине регион и начин одређивања јединица локалне самоуправе које чине област; показатељи степена развијености региона и јединица локалне самоуправе; разврставање региона и јединица локалних самоуправа према степену развијености; развојни документи; субјекти регионалног развоја; мере и подстицаји и извори финансирања за спровођење мера регионалног развоја.

Регионална политика, која претпоставља разноврсне инструменте економског политичког карактера (било као самостални сектор економске политике, било у оквиру пореске, кредитне, буџетске, девизне, спољнотрговинске политике) има за циљ да охрабри привредне субјекте у неразвијеним подручјима, у смислу њиховог задржавања и проширивања привредне активности, као и да стимулира инвеститоре из развијених региона за улагања у ова подручја

Ниједна држава није имуна од диспаритета у привредном развоју појединих региона, проузрокованих било природним факторима (неравномеран распоред ресурса и различите могућности њихове валоризације), било историјским, односно друштвено – економским факторима (почеци крупне робне привреде, индустријализација, затечени степен развоја производних снага, као и низ неекономских фактора од културног наслеђа па до традиционалних вредности друштвене заједнице). 

Регионална  политика подразумева дефинисање циљева односно домета регионалне економике и избор одговарајућих мера којима ће се ови циљеви реализовати, при чему треба постићи не само “интерну” конзистентност циљева и структуре инструмената у оквиру ове политике, него и корелацију наспрам циљева и средстава укупне економске политике.
II Opшта питања регионалног развоја

Бројни су и разноврсни  разлози који условљавају овај засебан сектор економске политике, односно регионални развој, почев од политичких (да би се уједначили материјални услови друштвеног живота и тиме ојачало национално – државно јединство), преко економских (у погледу искоришћавања природних богатства и стварања претпоставки за заједнике комплексне привредне пројекте предузећа из развијених и предузећа из неразвијених региона) и социјалних (ради осигуравања тзв. националног минимума услуга јавног карактера независно од фискалних капацитета ужих заједница), па до одбрамбено стратегијских разлога (у погледу стварања предуслова за вањску сигурност земље). 

Бројни аспекти уједначеног привредног развоја појединих региона претпостављају и разноврсну структуру инструмената, односно стимуланса овог аспекта развоја, зависно од конкретног привредног односно друштвеног система.Такође је у правилу одређен широк спектар инструмената и мера којима се стимулира сужавање диспаритета у привредној развијености појединих подручја: комплексно (интегрално) национално и регионално планирање, контрола локације привредних објеката, осигурање привредне инфраструктуре, фискални стимуланси, девизне и увозне дозволе, царинске олакшице итд.

Структура стимуланса регионалног приведног развоја зависи од карактера економске политике, тако да су варијације у погледу одређених мера условљене како размерама у диспаритетима преивредног развоја појединих региона, тако и на интензитетом уношења државе, по основу непосредних или посредних мера, у токовима репродукције.


У оквиру регионалне политике, посебно место припада фискалним инструментима и у овом контексту као заједнички именитељ регионалног развоја у свету јесу и два доминантна облика тз. финансијског изравнавања. Први облик се односи на међубуџетске трансфере, у правилу из буџета вишег нивоа на буџете нижих нивоа власти, чиме се увећава обим јавне потрошње на децентрализираним нивоима власти и на тај начин нивелирају у оквиру државе општи и заједнички услови живота и привређивања. Други облик веже се за регионалну финансијску  политику, односно подстицање развоја недовољно развијених подручја коришћењем разноврсних инструмената пореске политике, као и политике јавног финансирања, којима се у неразвијеним подручјима охрабрују инвестициона улагања и тиме увећава друштвени производ и запосленост.
III Циљевии и субјекти регионалног развоја на основу чланова из закона о регионалном развоју
Циљеви
Члан 2.
Циљеви подстицања регионалног развоја су:

1) свеукупни друштвено-економски одрживи развој;

2) смањење регионалних и унутар-регионалних диспаритета, у степену друштвено економског развоја и услова живота, са нагласком на подстицање развоја недовољно развијених, девастираних индустријских и руралних подручја;

3) смањење негативних демографских кретања;

4) развој економије базиране на знању, иновативности, савременим научно-технолошким достигнућима и организацији управљања;
5) развој конкурентности на свим нивоима;

6)
успостављање правног и институционалног оквира за планирање, организовање, координирање и реализацију развојних активности;

7)
подстицање међуопштинске, међурегионалне, прекограничне и међународне сарадње у питањима од заједничког интереса;
8)
ефикасније коришћење домаћих природних ресурса и добара, као и страних ресурса, на републичком, покрајинском, регионалном и локалном нивоу.

Субјекти

Члан 19.

Субјекти регионалног развоја су:

1) Влада;

2) Министарство и министарства надлежна за послове финансија и просторног планирања, у складу са законом;
3) Аутономна покрајина Војводина;
4) Главни град;

5) Агенција за привредне регистре;

6) Републичка агенција за просторно планирање, у складу са законом;

7) Фонд за развој Републике Србије;

8) јединице локалне самоуправе, у складу са законом;

9) Национални савет за регионални развој;

10)
Национална агенција за регионални развој;

11)
регионални развојни савети;

12)
регионалне развојне агенцијe;

13)
обласне асоцијације.

IV Регионална финансијска политика

Остваривање економске равноправности у оквирима државе има своје оправдање ако се инструментима економске политике не само поспешује развој неразвијених региона него и укупни економски развитак, тако да корекција тржишних законитости нема у овом домену социјалну основу него економско упориште, с тим што је степен  интеракције економских и социјалних вредности у овом случају наглашен.

У оквиру регионалне финансијске политике, у основи се тежи самњењем коњуктирних и структуралних слабости појединих региона, при чему се нагласак ставља на сигурност прихода (друштвеног производа) у том смислу да просечан приход по становнику у најмању руку не пада и не доживљава релативни пад у односу на друге регионе.

Генерални задатак фискалних стимуланса у правцу охрабривања привредне активности у неразвијеним регионима јесте субвенционирање додатне цене инвестиција изазване лоцирањем привредних капацитета у овим подручјима. Постоје два сектора спровођења мера: оне у области финансирања и оне у оквиру пореског система. 
У првом сектору спровођења мера, претпоставка јесте коришћење буџетских средстава којим се врши споменуто субвенционирање инвестиционих пројеката. Тако се на бази међубуџетских трансфера у корист буџета неразвијених региона отвара простор за снижавање релативног пореског притиска. 

У оквиру пореског система мере везане за равномеран регионални привредни развој углавном се своде на варијације у погледу пореског притиска. То значи да се мањим фискалним оптерећењем у производњи (умањене царине, пореска ослобођења за промет сировина и репроматеријала и добити итд.) или пак код прихода и добити (дедуцирање из основице ставки везаних пре свега за ивестиције, за ануитете по кредитима итд.), стимулирају инвеститори у неразвијеним регионима и тиме се побољшава структура регионалне привреде.

Посебан значај у систему финансирања имају социјални трансфери у оквиру просторне концентрације и насељености. Наиме, надпропорционалан раст агломерација изазива већа улагања јавног капитла ради отклањања уских грла у инфраструктури и без „активног“ деловања државе у овом домену евидентан је трансфер средстава из руралних и урбаних подручја.
V Дефинисање националног плана на основу чланова из закона о регионалном развоју
Члан 15.
Националним планом дефинишу се основни развојни приоритети регионалног развоја Републике Србије и начини њиховог остваривања.

Национални план припрема Министарство.
Национални план доноси Народна скупштина на предлог Владе.

Национални план доноси се за период од десет година.
Регионална стратегија

мишљење надлежног регионалног развојног савета и Националног савета за 
Члан 16.
Регионалном стратегијом се, у складу са Националним планом, дефинишу основни приоритети развоја региона и начини њиховог остваривања.

Регионална стратегија доноси се за период од пет година.

Регионалну стратегију доноси Влада на предлог Министарства, ако овим законом није другачије одређено.

Министарство предлог регионалне стратегије припрема у сарадњи са надлежном регионалном развојном агенцијом, обласним развојним асоцијацијама и јединицама локалне самоуправе које чине регион за који се регионална стратегија доноси.

Министарство на предлог регионалне стратегије прибавља регионални развој.

VI Problematika regionalnog razvoja

Проблематика регионалог привредног развоја се нарочито потенцира у сложеним државама, односно федерацијама, с обзиром на то да се под регионима најчешће подразумевају саставним деловима државне заједнице – федералне јединице.

           Проблеми регионалног развоја Србије огледају се у регионалним диспропорцијама нивоа развијености посебних подручја, неразвијености великог броја општина, структурним неусклађеностима, институционалним проблемима, неповољним демографским кретањима и материјалним ограничењима.

У укупном привредном развоју Србије посебну тежну представљају огромне регионалне неравномерности с обзиром на чињеницу да су досадашњи токови привредног развоја проузроковали пренаглашене диспропорције између појединих региона, између појединих центара и окружења села и града. Осим тога колапс појединих привредних система и процес и транзиције утицали су на то да се параметри неразвијености још више продубе на традиционално неразвијеном југу Србије.

